เรื่องร้องเรียน: แกรบจอดรอออเดอร์ในซอยกรุงเทพ-นนทบุรี 33 ทำให้ให้รถที่จะเข้าซอยเข้าไม่ได้ขณะที่มีรถสวนออกมาจากซอย
การดำเนินการของเจ้าหน้าที่: ขอบคุณครับสำหรับข้อมูล สำนักงานเขตบางซื่อ โดยฝ่ายเทศกิจได้ตรวจสอบพื้นที่บริเวณดังกล่าวตามที่ผู้ร้องแจ้งอยู่บริเวณปากซอยกรุงเทพฯนนทบุรี 33  ขนาดตรวจสอบ พบรถจักรยานยนต์จอดอยู่บนผิวจราจรบริเวณปากซอยซึ่งเป็นรถของไรเดอร์ที่มารับ-ส่งอาหารที่ร้านอาหารบริเวณปากซอย จากการตรวจสอบรถจักรยานยนต์ที่จอด ได้จอดอยู่บริเวณริมทางบนผิวจราจร ทั้งนี้ฝ่ายเทศกิจได้ประชาสัมพันธ์ขอความร่วมมือกับเจ้าของรถจักรยานยนต์ทุกคันไม่ให้นำรถมาจอดกีดขวางบนผิวจราจรตลอดเวลาพร้อมทั้งได้ประสานสถานที่ตำรวจนครบาลประชาชื่นให้ช่วยกวดขัน รถจักรยานยนต์ที่จอดบริเวณดังกล่าว กรณีดังกล่าวเป็นการจอดรถบนผิวจราจร อยู่ในอำนาจหน้าที่ของเจ้าพนักงานจราจร และสามารถบังคับใช้กฎหมายตามพระราชบัญญัติจราจรทางบกพ.ศ 2522
ความเห็นของผู้แจ้ง: ขอบคุณที่มากวดขันนะคะ มาบ่อยๆ ก็ดีค่ะ เพราะพอ จนท ไม่มา พรุ่งนี้และวันอื่นๆ ก็คงมาจอดอีกเหมือนเดิม ช่วงกลางวันยังพอเข้า - ออกได้ เพราะรถในซอยสวนกันน้อย แต่ช่วงเย็นเลิกงาน - กลับเข้าบ้านนี่ถ้ามีรถสวนออกมาจากซอย กว่าจะเข้าซอยได้เกือบ 10-15 นาที   แต่ก็ขอบคุณอีกครั้งค่ะ
พื้นที่: แขวงวงศ์สว่าง เขตบางซื่อ กรุงเทพมหานคร